На основу члана 115. Статута Општине Владичин Хан („Службени гласник Града Врања“ број 4/19), члана 25., 26. и 27. Одлуке о јавној расправи („Службени гласник Града Врања“ број 9/19), Општинско веће општине Владичин Хан, на седници одржаној дана 28.11.2019. године, одређује:

**ПРОГРАМ ЈАВНЕ РАСПРАВЕ О НАЦРТУ**

**ПЛАНА РАЗВОЈА ОПШТИНЕ ВЛАДИЧИН ХАН 2019-2026**

1. Општинско веће Општине Владичин Хан у сарадњи са радном групом за израду Плана развоја општине Владичин Хан 2019-2026 спроводи јавну расправу о нацрту Плана развоја општине Владичин Хан 2019-2026
2. Нацрт Плана развоја општине Владичин Хан сачинила је радна група за израду Плана развоја општине Владичин Хан
3. Јавна расправа о нацрту Плана развоја општине Владичин Хан спроводи се у периоду од 28.11.2019 године до 13.12.2019. године.
4. Отворени састанак о предложеном нацрту Плана развоја Општине Владичин Хан 2019-2026 ће се одржати дана **13.12.2019. године (петак) у 08,00 часова у великој сали Скупштине Општине Владичин Хан**.
5. Примедбе, предлози и сугестије достављају се Радној групи за израду плана развоја општине Владичин Хан путем електронске поште на адресу info@vladicinhan.org.rs или у писаном облику преко писарнице Општинске управе Општине Владичин Хан почев од 28.11.2019. године најкасније до 13.12.2019. године до 08,00 часова или у писаном облику на самој јавној расправи.
6. У поступку јавне расправе нацрт Плана развоја Општине Владичин Хан ће образлагати Дејан Николић, координатор радне групе за израду Плана развоја општине Владичин Хан .
7. Нацрт Плана рзвоја Општине Владичин Хан 2019-2026. стављен је на увид и доступан је јавности на сајту Општине Владичин Хан и у Услужном центру Општинске управе Општине Владичин Хан.
8. По окончању јавне расправе Радна група за израду Плана развоја општине Владичин Хан 2019-2026 објавиће Извештај о одржаној јавној расправи на сајту Општине Владичин Хан у року од 15 дана од дана окончања јавне расправе.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-168/1-1/19-III**

 **ПРЕДСЕДНИК,**

 **Горан Младеновић**